มีจุดจั้มเลือดตามแขน และลำตัว เป็นสีน้ำตาล น้ำหนักลด อยู่กับแฟน แฟนก็มีจุดขึ้นเหมือนกัน แต่ขึ้นไม่เยอะ ตรงนี้ติดต่อกันได้มั้ยค่า
สวัสดีค่ะ จุดเลือดออกใต้ผิวหนัง (petechiae) อาจเกิดได้จากภาวะเกล็ดเลือดต่ำเกล็ดเลือดทำงานผิดปกติ หรือหลอดเลือดขนาดเล็กอักเสบก็ได้ โดยจะเห็นเป็นจุดสีแดงเข้มขนาด 1-2 มิลลิเมตรใต้ผิวหนัง เมื่อลองกดแล้วสีจะไม่จางลง ไม่มีอาการเจ็บและไม่คันซึ่งหากได้ตรวจหาสาเหตุของการเกิดจุดเลือดออกใต้ผิวหนังแล้วพบว่าเกิดจากภาวะเกล็ดเลือดต่ำจริง ก็ต้องหาสาเหตุของการเกิดภาวะเกล็ดเลือดต่ำ ซึ่งมีมากมายค่ะ ได้แก่- โรคของไขกระดูก เช่น โรคไขกระดูกฝ่อ มะเร็งเม็ดเลือดขาว มะเร็งกระจายเข้าไขกระดูก การได้รับยาเคมีบำบัด การฉายรังสีรักษาเป็นต้น- การมีเกล็ดเลือดถูกทำลายมาก เช่น เป็นโรคภูมิแพ้ตนเองชนิดต่างๆ- เกล็ดเลือดถูกใช้มากไป เช่น มีภาวะติดเชื้อในกระแสเลือด- เกล็ดเลือดไปอยู่ในเนื้อเยื่อบางส่วนมากไป เช่น เนื้องอกหลอดเลือด ในม้ามที่โต- เป็นโรคติดเชื้อบางชนิด เช่น ไข้เลือดออก โรคติดเชื้อโมโนนิวคลิโอสิสซึ่งสาเหตุของการทำให้มีเกล็ดเลือดต่ำเหล่านี้ บางสาเหตุย่อมทำให้น้ำหนักลด บางสาเหตุก็ไม่ได้ทำให้น้ำหนักลด และสาเหตุส่วนใหญ่ไม่ได้ติดต่อไปสู่ผู้อื่นได้ ยกเว้นกำลังเป็นโรคติดเชื้ออยู่ เช่น ไข้เลือดออกแต่หากยังไม่ได้รับการตรวจวินิจฉัยว่ามีภาวะเกล็ดเลือดต่ำจริงไม่ ก็ต้องได้รับการตรวจวินิจฉัยจากการเจาะเลือดก่อนค่ะ นอกจากนี้หากยังไม่ได้รับการวินิจฉัยว่าจุดที่ผิวหนังใช่จุดเลือดออกหรือไม่ ก็ต้องได้รับการตรวจดูก่อนเช่นกันค่ะเนื่องจากจุดที่ผิวหนังของ เป็นสีน้ำตาล จึงอาจเป็นได้ว่าไม่ใช่จุดเลือดออก (petechiae) ค่ะ อาจเป็นโรคไข้ออกผื่นชนิดต่างๆ หรือโรคผิวหนังอักเสบชนิดต่างๆ หากยังไม่ได้รับการตรวจวินิจฉัย ควรไปพบแพทย์เพื่อตรวจดูลักษณะของจุดที่ผิวหนังที่เป็นก่อนค่ะ